EkBass/fiwiki-20250220-pages-articles huggingface dataset:
Nemunėlio Radviliškis

Nemunėlio Radviliškis on kauppala Pohjois-Liettuassa, Panevėžysin läänissä, Biržain kunnallispiirissä lähellä Latvian rajaa. Vuonna 2001 kauppalassa asui 729 asukasta. == Lähteet == Luokka:Liettuan kauppalat Luokka:Panevėžysin lääni
Sorkka (Rauma)

Sorkka on Rauman pohjoisosassa sijaitseva kylä. Sorkasta on Rauman keskustaan noin seitsemän kilometrin matka. Satakuntaliitto valitsi Sorkan vuoden 2014 maakuntakyläksi.Satakunnan Kansa 4.7.2014, viitattu 14.11.2014 == Lähteet == == Aiheesta muualla == * Raumakuvasto: Sorkan kylä Luokka:Rauman kaupunginosat Luokka:Rauman maalaiskunnan kylät
Nicolás Navarro

Nicolás Navarro -nimisiä henkilöitä: * Nicolás Navarro, meksikolainen jalkapallomaalivahti (s. 1963) * Nicolás Navarro, argentiinalainen jalkapallomaalivahti (s. 1985)
Yanou

Yanou (oikealta nimeltään Yann Peifer) on saksalainen trance-muusikko ja tuottaja. Hänet tunnetaan parhaiten esiintymisestään DJ Sammyn menestyskappaleella "Heaven" sekä olemisesta osana saksalaista trance-yhtye Cascadaa DJ Manianin ja Natalie Horlerin kanssa. Ennen DJ Sammyn sekä Cascadan kanssa työskentelyä hän tuotti ja sanoitti kappaleita "Beam & Yanoulle" 1990-luvun lopulla. ==Diskografia== * 2001 "Heaven" - DJ Sammy ja Yanou ft. Do (UK #1, US #8) * 2002 "Heaven (Candlelight Mix)" - DJ Sammy ja Yanou ft. Do * 2003 "On & On" - Yanou ft. Do * 2005 "Everytime We Touch (Yanou's Candlelight Mix)" - Cascada * 2006 "King of My Castle" - Yanou ft. Liz * 2007 "Sun Is Shining"- Yanou * 2007 "What Hurts the Most (Yanou's Candlelight Mix)" - Cascada * 2008 "A Girl Like You" - Yanou ft. Mark Daviz * 2008 "Children of the Sun" - Yanou * 2009 "Brighter Day" - Yanou ft. Anita Davis * 2009 "Draw the Line (Yanou's Candlelight Mix) - Cascada * 2011 "San Francisco" - Cascada * 2012 "25 Lightyears Away - Yanou * 2014 "Bring on The Sun" - Yanou ft. Andreas Johnson ====Beam & Yanou==== * 1997 "On Y Va" * 1998 "Paraiso" * 2000 "Rainbow of Mine" * 2000 "Sound of Love" * 2000 "Free Fall" ====Remiksit==== * 1997 "Shout! (Beam & Yanou Remix)" * 1997 "Sash! - Le Disc Jockey (Beam & Yanou Remix) " * 1997 "The Original (Beam & Yanou Remix)" * 1997 "The Full House (Beam & Yanou Remix)" * 1998 "Deeper Than Deep (Beam & Yanou Remix)" * 1998 "Light of Mystery (Beam & Yanou Remix)" * 1999 "Look at Us (Beam vs. Yanou)" * 2000 "E Nomine - E Nomine (Beam & Yanou)" * 2000 "Sinéad O'Connor - Nothing Compares 2 U (Beam & Yanou)" * 2000 "Love Is the Answer (Beam & Yanou)" * 2000 "Cosmic Gate - Somewhere Over the Rainbow / Fire Wire (Beam & Yanou)" * 2001 "Geil (DJ Beam & Yanou)" * 2001 "Cosmic Gate - Somewhere Over the Rainbow (Part II) (Beam & Yanou)" ==Lähteet== Luokka:Saksalaiset muusikot Luokka:Elävät henkilöt Luokka:Vuonna 1974 syntyneet
Cherry Pop

Cherry Pop on romanialaislaulaja Alexandra Stanin kappale hänen Unlocked- studioalbumilta. Sen julkaisivat Fonogram Studios ja Roton Music albumin toisena singlenä 28. toukokuuta 2014. Sanoituksia media on laajalti kuvaillut mahdollisesti seksuaalisuuteen liittyviksi. Kappaleeseen liittyvä musiikkivideo julkaistiin singlen kanssa samana päivänä. Videolla artisti tanssii lukuisissa, pääosin pirteänsävyisissä ympäristöissä J-pop-henkisten vaatetuksien ja peruukkien kera. Kappale on päässyt tähän mennessä listoille Japanissa ja Romaniassa. ==Kappalelista== Digitaalinen lataus # "Cherry Pop" - 3:11 ==Listasijoitukset== Listat (2014) Paras sijoitus Japani (Japan Hot 100) 64 Romania (Romanian Top 100) 71 Romania (Hit Super 50) 48 ==Lähteet== Luokka:Vuoden 2014 kappaleet Luokka:Alexandra Stanin kappaleet
Unlocked (Alexandra Stanin albumi)

Unlocked on romanialaisartisti Alexandra Stanin toinen studioalbumi. Sen julkaisivat Fonogram Records ja Victor Entertainment Japanissa 27. elokuuta 2014. Albumilta on julkaistu tähän mennessä neljä singleä: "Thanks For Leaving", "Cherry Pop", "Dance" ja "Give Me Your Everything". Albumi sisältää viisitoista kappaleraitaa (kolmetoista kappaletta sekä kaksi remix-versiota). Albumin kappaleraidat omaavat lukuisia eri lajityyppejä, pääosin dance, tekno, pop sekä R&B-genrej;ä. ==Kappaleet== # # # # # # # # # # # # # # # == Lähteet == == Aiheesta muualla == * Unlocked discogs.com -sivustolla Luokka:Vuoden 2014 albumit Luokka:Alexandra Stanin albumit
Pole Hill

pienoiskuva|Näkymä Pole Hilliltä Lontooseen. pienoiskuva|Graniittiobeliskin kyljessä oleva laatta. Pole Hill on Suur-Lontoon ja Essexin raja-alueella sijaitseva kukkula Englannissa. Sen huipulta on hyvä näköala Lontooseen. Pole Hill sijaitsee 91 metriä merenpinnan yläpuolella. Huipulle vuonna 1824 rakennettu graniittinen obeliski toimi maamerkkinä, jota Royal Observatoryn työntekijät käyttivät maamerkkinä kalibroidessaan observatorion mittauslaitteita. Nollameridiaani kulkee nykyään noin kuusi metriä obeliskin itäpuolella. Arabian Lawrencena tunnettu T. E. Lawrence omisti Pole Hillissä maa-alueen, jonka hän myi 1929. == Lähteet == Luokka:Lontoon maantiede Luokka:Essexin maantiede Luokka:Englannin vuoret ja kukkulat
Tab (näppäin)

Tab-näppäin tai tabulaattori eli sarkain on näppäimistöön kuuluva näppäin, jota käytetään esimerkiksi sarkaamiseen ja käyttöliittymäelementistä toiseen siirtymiseen. Yleensä takaisinpäin pääsee painamalla shift+tab. == Lähteet == Luokka:Tietokoneen näppäimet
Scott Anderson (kirjailija)

Scott Anderson (s. 1959) on yhdysvaltalainen kirjailija, toimittaja ja entinen sotakirjeenvaihtaja. Hänen veljensä Jon Lee Anderson on myös kirjailija ja toimittaja, jonka kanssa hän on toimittanut yhdessä kaksi kirjaa. Andersonin ensimmäistä maailmansotaa käsittelevä elämäkerrallinen teos Lawrence in Arabia: War, Deceit, Imperial Folly and the Making of the Modern Middle East (2013), jonka pääkohteina ovat T. E. Lawrence, Curt Prüfer, Aaron Aronsohn ja William Yale, julkaistiin myyntimenestyksenä. == Lähteet == Luokka:Yhdysvaltalaiset kirjailijat Luokka:Yhdysvaltalaiset toimittajat Luokka:Yhdysvaltalaiset sotakirjeenvaihtajat Luokka:Vuonna 1959 syntyneet Luokka:Elävät henkilöt
Heidi Jaatinen

Heidi Virve Pauliina Jaatinen (o.s. Jauhiainen, s. 12. huhtikuuta 1968 Kiuruvesi) on suomalainen kirjailija. Hän on opettaja ja harrastajateatterin ohjaaja. Jaatinen on kirjoittanut neljä kirjaa: Ei saa katsoa aurinkoon (2010), Jono (2011) ja Kaksi viatonta päivää (2014), joka valittiin vuoden 2014 Finlandia-palkintoehdokkaaksi. Teoksellaan Koski (2018) hän voitti vuoden 2019 Savonia-palkinnon. Teoksesta Kaksi viatonta päivää Ylen kirjallisuustoimittaja Nadja Nowak totesi, että vaikka sukupolviaihe voi Finlandia-ehdokasromaanissa vaikuttaa kuluneelta, Jaatinen käyttää kieltä erittäin taitavasti. Kirjan aiheena on huostaanotto lapsen näkökulmasta. Se on kantaa ottava kuten Jaatisen aiemmatkin, pedofiliaa ja yhteiskunnan yliseksuaalistumista käsittelevät teokset. Jaatinen asuu perheineen Kiuruvedellä Aittojärven kylässä. ==Teokset== * * * * * == Lähteet == == Aiheesta muualla == * Heidi Jaatisen kotisivut Luokka:Suomalaiset kirjailijat Luokka:Vuonna 1968 syntyneet Luokka:Elävät henkilöt
Royal Society for Asian Affairs

Royal Society for Asian Affairs (RSAA, alkuperäiseltä nimeltään Central Asian Society) on Lontoossa toimiva brittiläinen järjestö. Järjestö perustettiin vuonna 1901 ja sen alkuperäisenä tarkoituksena oli edistää Keski-Aasiaan liittyvää tietämystä. Järjestö sai nykyisen nimensä vuonna 1975 ja sen painopiste on laajentunut käsittämään koko Aasian alueen. Royal Society for Asian Affairs järjestää luentoja ja tapahtumia sekä julkaisee kolmesti vuodessa Asian Affairs -lehden. Järjestö myöntää säännöllisesti Percy Sykesin mukaan nimetyn muistopalkinnon Sir Percy Sykes Memorial Medal sekä T. E. Lawrencen mukaan nimetyn muistopalkinnon Lawrence of Arabia Memorial Medal. == Lähteet == == Aiheesta muualla == * Järjestön viralliset verkkosivut rsaa.org.uk Luokka:Brittiläiset järjestöt
Hanna (albumi)

Hanna on brittiläisen The Chemical Brothersin soundtrack-albumi Joe Wrightin ohjaamasta toimintatrilleristä Hanna (2011). Albumilla on 20 kappaletta, ja kaikki kappaleet esiintyvät elokuvassa. Albumia pääsee kuuntelemaan ainakin Spotifyssä. == Kappaleet == #Hanna’s Theme (Hannan tunnari) #Escape 700 #Chalice 1 (Kalkki) # The Devils In The Details (Paholainen elää yksityiskohdissa) #Map Sounds, Chalice 2 (Kartan äänet) #The Forest (Metsä) #Quayside Synthesis (Laiturinreunasynteesi) #The Sandman (Nukkumatti) #Marissa Flashback (Marissan takauma) #Bahnhof Rumble (Bahnhofin tappelu) #The Devils In The Beats (Paholainen elää lyödäkseen) #Car Chase (Art Worship) (Takaa-ajo) #Interrogation Lonesome, Subway, Grimm’s House (Kuulustelu, Yksinäisyys, Metro ja Grimmin talo) #Hanna vs Marissa #Sun Collapse (Tähden luhistuminen) #Special Ops (Karhuryhmä) #Escape Wavefold #Isolated Howl (Eristetty huuto) #Container Park (Konttiterminaali) #Hanna´s Theme (Vocal version) (Hannan tunnari laululla) == Aiheesta muualla == * Hanna discogs.com-sivustolla Luokka:The Chemical Brothersin albumit Luokka:Vuoden 2011 soundtrackit
Isänpäivä (albumi)

Isänpäivä on Teflon Brothersin neljäs studioalbumi, joka julkaistiin 7. marraskuuta 2014 Johanna Kustannuksen kautta. Albumi ylsi alun perin Suomen virallisen albumilistan 46. sijalle, mutta nousi uudestaan listalle toukokuussa 2019 korkeimmillaan sijalle 25. == Taustaa == Albumilta on julkaistu yhteensä neljä singleä: "Kärpästen juhlat (osa 2)", "Kendo Anthem", "Maradona (kesä '86)" ja "Isänpäivälaulu". Marraskuussa 2014 kappaleen Maradona (kesä '86) musiikkivideota oli katseltu videopalvelu YouTubessa jo kaksi miljoonaa kertaa. Singleistä "Kendo Anthem" ja "Maradona (kesä '86)" ovat myyneet molemmat kultaa. == Kappaleet == # # # (mukana Tuuli) # (mukana Juno) # # # # # # (mukana Dxxxa) == Biitit == * Jonas W. Karlsson: 1, 6, 7, 10 * Jonas W. Karlsson & JS16: 2, 3 * Jonas W. Karlsson & Sakke: 4 * Sakke: 5 * Kyösti Salokorpi, Risto Asikainen & Setä Tamu: 8 * JS16: 9 == Arvostelut == * Keskisuomalainen: negatiivinenKeskisuomalainen * Soundi: Soundi == Lähteet == Luokka:Teflon Brothersin albumit Luokka:Vuoden 2014 albumit
Anni Kytömäki

Anni Kytömäki (s. 1980 Ylöjärvi) on suomalainen kirjailija. Hän sai vuonna 2020 Finlandia-palkinnon teoksestaan Margarita. Kytömäen esikoisteos Kultarinta oli vuonna 2014 ehdolla Finlandia-palkinnon ja Helsingin Sanomien esikoiskirjapalkinnon saajaksi. Kytömäki sai teoksesta Kaarlen palkinnon, Tulenkantaja-palkinnon (2015) ja Tampereen kaupungin kirjallisuuspalkinnon (2014). Romaani on sovitettu myös näytelmäksi. Keväällä 2022 Kytömäelle myönnettiin Majaoja-palkinto. Hän sai myös valtion viisivuotisen (2023–2028) kirjallisuuden taiteilija-apurahan. Kytömäki on koulutukseltaan luontokartoittaja. Hän on työskennellyt kansalaisjärjestöissä ja muusikkona. Kytömäen veli on runoilija Pekka Kytömäki. ==Teoksia== * * * * * == Lähteet == ==Aiheesta muualla== * Anni Kytömäen verkkosivut * Kirjailijakohtaamisia Dekkarikirjastossa: Anni Kytömäki – Margarita Kirjastokaista-video * Ylen Kirjakerho: Anni Kytömäen Kivitasku on sukupolviromaani vapaudesta * Ylen Viikon Kirja: Kirjailija Anni Kytömäki ja Nadja Nowak keskustelevat romaanista Kultarinta Luokka:Suomalaiset kirjailijat Luokka:Finlandia-palkinnon saajat Luokka:Vuonna 1980 syntyneet Luokka:Elävät henkilöt
Frekvenssianalyysi

Frekvenssianalyysi on kirjainten ja kirjainyhdistelmien yleisyyteen perustuva kryptoanalyysin tekniikka, jolla puretaan salakirjoitusta. Frekvenssianalyysi soveltuu yksinkertaiseen korvaussalakirjoitukseen, jossa jokainen selkotekstin kirjain on korvattu salatekstissä aina yhdellä tietyllä kirjaimella. Yksinkertaisimmassa frekvenssianalyysissä käytetään vain yksittäisten kirjainten yleisyystaulukoita. Sen lisäksi voidaan käyttää myös taulukoita, joissa on kahden ja kolmen kirjaimen yhdistelmien yleisyydet, sekä taulukoita, joissa on kirjainten yleisyydet sanojen alussa ja lopussa. Jälkimmäisen edellytys on se, että salatekstissä käytetään välilyöntejä, jotta sanavälit erottuisivat. Eri kielissä on erilaiset kirjainten yleisyydet, joten ne tarvitsevat aina omat taulukkonsa. Usein eri teksteissä voi olla erilaiset kirjainten yleisyydet, kuten silloin kun tekstissä toistuu jokin sana, jossa esiintyy jokin harvinainen kirjain. Lyhyitä tekstejä on vaikea avata, sillä frekvenssit ovat silloin liian sattumanvaraisia. Frekvenssianalyysi aloitetaan taulukoimalla salatekstin kirjainten yleisyydet. Sen jälkeen korvaaminen voidaan aloittaa esimerkiksi korvaamalla salakirjoitustekstin kaikkein yleisin kirjain siinä käytetyn kielen yleisimmällä kirjaimella. Jos tämä ei näytä toimivan, voidaan kokeilla toiseksi yleisintä, ja niin edelleen. Ensimmäisen kirjainparin löydyttyä voidaan jo usein havaita sellaisia lyhyitä sanoja, jotka on helppo täydentää oikeiksi pienen kokeilun pohjalta. Esimerkiksi englannin kielessä on vain kaksi yksikirjaimista sanaa, I ja a, ja kaksikirjaimisiakin sanoja on vain pieni määrä. Frekvenssianalyysin kehittäjä oli 800-luvulla elänyt arabitiedemies al-Kindi. == Lähteet == == Aiheesta muualla == * Finnish Letter Frequencies, Practical Cryptography Luokka:Salakirjoitustekniikka
Clifton (Arizona)

Clifton on kunta (town) Greenleen piirikunnassa Arizonan osavaltiossa Yhdysvalloissa. Kaupunki on perustettu vuonna 1909, ja se on piirikuntansa pääkaupunki. Vuoden 2010 väestönlaskennan mukaan siellä asui 3 311 asukasta ja sen pinta-ala on 38,4 neliökilometriä. Vuosina 2000–2010 kaupungin väkiluku kasvoi 27,5 prosenttia. Clifton sai nimensä Henry Cliftonin mukaan. Clifton saapui 1860-luvun puolivälissä alueelle etsimään kultaa. Kullan asemesta hän löysi kuparia, jota alettiin hyödyntää. Clifton sijaitsee San Francisco River -joen varrella. Saffordin kaupunkiin on matkaa maanteitse noin 70 kilometriä ja Tucsoniin noin 270 kilometriä.https://distancesonline.com Intiaanipäällikkö Geronimo syntyi nykyisen Cliftonin lähellä. Southeast side of bridge. - Park Avenue Bridge, Park Avenue Spanning San Francisco River, Clifton, Greenlee County, AZ HABS ARIZ,6-CLIFT,11-3.tif|Park Avenue Bridge ja San Francisco River Clifton, Arizona.jpg|Cliftonin kaupunkia == Lähteet == == Aiheesta muualla == Luokka:Arizonan kunnat
Premio Faenza

Premio Faenza on italialainen keramiikkataiteilijoille jaettava palkinto, joka jaetaan joka toinen vuosi kansainvälisen kilpailun pohjalta. Kilpailun ja palkinnon tarkoitus on edistää keramiikan tutkimusta, keraamisten työmenetelmien ja materiaalien kehitystä ja keramiikan ilmaisuvoimaa. Samalla se pyrkii näyttämään taidekriitikoille ja muille taidekeramiikasta kiinnostuneille alan kunkinhetkisen kehityksen ja tason.“Premio Faenza” - The International Competition of Ceramic Art, Museo Internazionale delle Ceramiche in Faenza. Viitattu 14.11.2014. Kilpailu järjestettiin ensi kerran alueellisena vuonna 1932. Koko Italiaa koskevaksi se muutettiin 1938, kansainväliseksi 1963 ja joka toinen vuosi tapahtuvaksi 1989. Kilpailun järjestää ja palkintoa jakaa Italian Faenzassa toimiva kansainvälinen keramiikkamuseo (Museo Internazionale delle Ceramiche in Faenza). Kilpailun alullepanija oli museon perustaja Gaetano Ballardini. Vuonna 2013 Premio Faenzan pääpalkinnon voitti suomalainen Päivi Rintaniemi teoksellaan Avis. Tapio Wirkkala palkittiin kilpailussa saksalaiselle Rosenthalille tekemistään posliiniesineistä Italian presidentin kultamitalilla vuosina 1963, 1966, 1967, 1969 ja 1973. ==Lähteet== Luokka:Taide- ja kulttuuripalkinnot Luokka:Keramiikka Luokka:Italialainen kulttuuri
Lifeforms

Lifeforms on brittiläisen elektronisen musiikin duo The Future Sound of Londonin kaksoisalbumi, joka julkaistiin vuonna 1994. Se on duon parhaiten tunnettu albumi ja sitä pidetään nykyään usein kokeellisen elektronisen musiikin klassikkona. == Sisältö == ===1. levy=== # ”Cascade” - 5.59 # ”III Flower” - 3.24 # ”Flak” - 4.53 # ”Bird Wings” - 1.30 # ”Dead Skin Cells” - 6.50 # ”Lifeforms” - 5.18 # ”Eggshell” - 6.45 # ”Among Myselves” - 5.52 ===2. levy=== # ”Domain” - 2.48 # ”Spineless Jelly” - 4.41 # ”Interstat” - 0.55 # ”Vertical Pig” - 6.44 # ”Cerebral” - 3.30 # ”Life Form Ends” - 5.03 # ”Vit” - 6.48 # ”Omnipresence” - 6.39 # ”Room 208” - 6.12 # ”Elaborate Burn” - 3.15 # ”Little Brother” - 5.13 == Lähteet == Luokka:Vuoden 1994 albumit Luokka:The Future Sound of Londonin albumit
Pirjo Manninen (kirjailija)

Raili Pirjo-Liisa Manninen (s. 21. huhtikuuta 1936 Helsinki) on suomalainen filosofian maisteri, opettaja, tiedottaja ja kirjailija. Mannisen vanhemmat olivat varatuomari Leo Johannes Pesonen ja kansakoulunopettaja Raili Amanda Emilia Mäntyvaara. Hän pääsi ylioppilaaksi Tyttönormaalilyseosta 1955 ja opiskeli Helsingin yliopistossa 1955–1960. Manninen toimi Arkadian yhteislyseon englannin kielen vanhempana lehtorina 1962–1977 ja Suomen Kansallisteatterin tiedottajana 1978–2001. == Teoksia == * Käytös kiitettävä 10. Kirjayhtymä, Helsinki 1970 * Elämää Ollin kanssa. Kirjayhtymä, Helsinki 1971, 3. painos Tammi, Helsinki 1985 * Rakas Juulia. Kirjayhtymä, Helsinki 1972 * Pihlajan oksassa paperilyhty ; otteet William Shakespearen näytelmästä Myrsky suom. Paavo Cajander, Mao Zedongin runot suom. Pertti Nieminen. Kirjayhtymä, Helsinki 1974 * Rakkaus talvella. Kirjayhtymä, Helsinki 1977 * Antonia ja irlantilainen kevät. Kirjayhtymä, Helsinki 1981 * Taikasormus : se suuri romaani joka elettiin. Tammi 2004 == Lähteet == * * Kirjasampo.fi : Pirjo Manninen Luokka:Suomalaiset kirjailijat Luokka:Suomalaiset opettajat Luokka:Vuonna 1936 syntyneet Luokka:Elävät henkilöt
Barbaresco

Barbaresco on italialainen Nebbiolo-rypäleestä valmistettava punaviini. Barbarescoa tuotetaan Luoteis-Italiassa Piemonten alueella Alban kaupungin itäpuolella. == Ominaisuudet == Barbarescon alkoholipitoisuus on vähintään 12,5 prosenttia. Sitä kypsytetään vähintään 26 kuukautta ennen myyntiä; Riserva-tyyppiä vähintään 50 kuukautta. Barbarescolle myönnettiin di origine controllata -laatuluokitus (DOC) vuonna 1966 ja Denominazione di Origine controllata e Garantita -laatuluokitus (DOCG) vuonna 1980. == Tuotanto == Barbarescon tuotantoalue on tarkasti määritelty. Se sijaitsee Cuneon maakunnassa Barbarescon, Neiven ja Treison kuntien alueella ja koostuu 66 erillisestä osasta. Viinitarhat sijaitsevat korkeintaan 550 metrin korkeudessa. Alueen laajuus on noin seitsemän neliökilometriä (vuonna 2014). Viiniä tuotetaan vuosittain noin kolme miljoonaa litraa (vuonna 2014). == Lähteet == == Aiheesta muualla == * Luokka:Italialaiset viinit Luokka:Punaviinit
Papulanlahti

Papulanlahti on Suomenvedenpohjaan kuuluva merenlahti Viipurissa. Kaupungin keskustan pohjoispuolella sijaitseva lahti on vajaat kaksi kilometriä pitkä, mutta vain parinsadan metrin levyinen. Papulanlahden yli kulkevat Viipurista Nuijamaan raja-asemalle johtava maantie A124, jolta on myös yhteys E18-tielle, sekä Viipurin ja Sortavalan välinen rautatie (entinen Viipuri–Joensuu-rata). Lahden eteläpuolella on Papulan alue, joka aikoinaan oli samanniminen suomalainen kaupunginosa. Papulan pohjoisrannalla puolestaan sijaitsivat entiset suomalaiset kaupunginosat Imatra ja Karjala.VirtuaaliViipuri 1939 Tampereen Ammattikorkeakoulu. Viitattu 15.11.2014. == Lähteet == Luokka:Suomenlahti Luokka:Leningradin alueen lahdet Luokka:Viipurin luonto Luokka:Viipurin maalaiskunta
Winton Motor Raceway

Winton Motor Raceway on moottorirata Wintonin kylässä Victorian osavaltiossa Australiassa. Rata on ollut jatkuvassa käytössä valmistumisestaan vuonna 1961 lähtien ja sitä laajennettiin vuonna 1997. Tällöin radan kokonaispituudeksi tuli kolme kilometriä. Alkuperäisen radan nimi on nykyään Winton Club Circuit. Radalla pidettäviä kilpailuja voi seurata suoraan paikan päällä, sillä näkymät ovat esteettömät. == Lähteet == Luokka:Australian moottoriradat Luokka:Victoria (Australia)
Turun linnan kirkko

thumb|265px|Vain rippikello säilyi vuoden 1941 pommituksen aiheuttamasta tulipalosta. thumb|265px|Kuningattaren aition katos, kilvessä Sofia Magdalenan nimikirjaimet. Turun linnan kirkko on Juhana Herttuan aikaiseen Turun linnan eteläsiiven pitosaliin sisustettu luterilainen kirkko. Kirkko vihittiin käyttöön vuonna 1706. Sitä hallinnoi Turun museokeskus, joka vuokraa sitä kirkollisiin toimituksiin, konsertteihin ja muihin tapahtumiin. Kirkkoon mahtuu 240 henkilöä. Linnan kirkkoa käytetään erityisesti vihki- ja kastekirkkona. Turun ja Kaarinan seurakuntayhtymä järjestää siellä myös jumalanpalveluksia, esimerkiksi jouluaamuna. Linnan kirkossa on mekaaniset Marcussen & Sønin 18-äänikertaiset urut vuodelta 1964. == Historia == Kerros, jossa kirkko sijaitsee rakennettiin 1550-luvulla Juhana Herttuan tarpeita varten. Tilaa kutsuttiin Suureksi saliksi ja herttuan aikana sitä käytettiin pitosalina. Muiden herttuallisten edustustilojen tapaan Suuri sali oli valoisa, ikkunoita on molemmilla pitkillä sivuilla ja päädyssä. Päälinnassa oli tulipalo vuonna 1614 ja sen jäljiltä vain linnan vesikatot ja välipohjat uusittiin. Kun Sturen kirkko ei enää kokonsa puolesta riittänyt seurakunnan tarpeisiin, tehtiin entiseen pitosaliin uusi kirkko, joka vihittiin käyttöön vuonna 1706. Kirkon sisustukseen lisättiin kuninkaalliset aitiot vuonna 1775, koska Kustaa III ja Sofia Magdalena olivat tulossa vierailulle linnaan. Kirkko tuhoutui täydellisesti jatkosodan pommituksen aiheuttamassa tulipalossa 1941 ja on rekonstruoitu paloa edeltäneeseen 1700-luvun asuun. Ainoana esineenä palosta säilyi nykyään sakariston oven pielessä oleva rippikello, jolla pappi kutsui seurakuntaa ehtoollisen viettoon. Kirkon entisöinti pommituksen jäljiltä valmistui vuonna 1961. Sen vihki samana vuonna uudelleen käyttöön arkkipiispa Ilmari Salomies. Linnan kirkko on linnan kolmesta kirkollisesta tilasta ainoa uskonpuhdistuksen jälkeen valmistunut. Kirkko kunnostettiin vuosina 1990–1992. == Katso myös == * Turun linnan katoliset kappelit == Lähteet == == Aiheesta muualla == Luokka:Turun kirkkorakennukset Luokka:Suomen kivikirkot Luokka:Turun suojellut rakennukset
Työllistymisveroaste

Työllistymisveroaste (engl. participation tax rate) mittaa sitä kuinka paljon henkilön tai kotitalouden verot kasvavat ja tulonsiirrot vähenevät, kun henkilö työllistyy tietyllä palkalla, jota kutsutaan työllistymispalkaksi. Työllistymisveroaste on yksi indikaattori työnteon kannustavuudesta; mitä matalampi työllistymisveroaste, sitä enemmän henkilöllä on taloudellisia kannustimia työntekoon. Luokka:Verotus
Hyvinvointitappio

Hyvinvointitappio, tehokkuustappio tai tehokkuusrasitus (engl. deadweight welfare loss) on kansantaloustieteen käsite, jolla tarkoitetaan epätäydellisten markkinoiden haittaa verrattuna täydelliseen kilpailuun. Hyvinvointitappio koostuu ns. tuottajien ylijäämän (voittojen) ja kuluttajien ylijäämän (hyödyn) pienenemisestä. Kuluttajien ylijäämällä tarkoitetaan sitä kuluttajien ostoksistaan saamaa hyötyä, joka ylittää ostosten hinnan. Deadweight welfare loss: "The loss of consumers' plus producers' surplus in imperfect markets (when compared with perfect competition)." Hyvinvointitappioon johtaa käyttäytymisen vääristymä, joka liittyy markkinan luonnollisen tilan tai lähtötilanteen muutokseen. Hyvinvointitappio on taloudellisen tehokkuuden menetystä, joka aiheutuu kun hyödykkeen tasapainoa ei saavuteta markkinalla eli toisin sanoen hyödykkeen tasapainohintaa ja tasapainomäärää ei saavuteta kysynnän ja tarjonnan leikkauspisteessä. Hyvinvointitappioita syntyy erityisesti veroista, tuista ja hintasääntelystä. Hyvinvointitappioita voi syntyä myös monopoleista. Hyvinvointitappio on sitä suurempi mitä enemmän kysyntä ja tarjonta muuttuvat verrattuna tasapainotilaan. Suuren hintajouston hyödykkeiden aiheuttama hyvinvointitappio on suurempi kuin pienen hintajouston hyödykkeiden. Hyvinvointitappio voidaan jakaa tuottajan ja kuluttajan hyvinvointitappioihin. ==Verotus== ===Kokonaistaloudellisesti tehokas verojärjestelmä=== Niin sanotuilla neutraaleilla veroilla tarkoitetaan veroja, joiden aiheuttamat hyvinvointitappiot ovat olemattomia tai hyvin pieniä. Ainoa täysin neutraali vero on könttäsummavero. Poliittisista syistä tällaista veroa ei kuitenkaan suosita. Ramseyn sääntö kannustaa asettamaan korkean veron välttämättömyyshyödykkeille kuten elintarvikkeille ja matalan veron ylellisyyshyödykkeille. ===Arvonlisävero=== Arvonlisävero aiheuttaa hyvinvointitappiota, sillä verotettujen hyödykkeiden tasapaino saavutetaan korkeammalla hinnalla ja pienemmällä määrällä verrattuna arvonlisäverottomaan hintaan. Verottamalla hyödykkeitä, joiden kysyntä on vain vähän joustavaa tai joustamatonta, verotus aiheuttaa pienemmän hyvinvointitappion. Tällaisia hyödykkeitä ovat esimerkiksi elintarvikkeet, joita kaikki tarvitsevat. ===Autovero=== Auton hankintahintaa nostava autovero aiheuttaa hyvinvointitappiota. Auton hintajousto on kohtalaisen suuri ja hyvinvointitappio on suurempi kuin pienemmän hintajouston hyödykkeissä. ===Varainsiirtovero=== Muuttamisen verottaminen varainsiirtoverolla aiheuttaa kansainvälisten tutkimusten mukaan merkittäviä hyvinvointitappioita. Hyvinvointitappiolla tarkoitetaan tässä yhteydessä sitä, että ihmiset asuvat tarpeisiinsa nähden epäsopivissa asunnoissa, koska vero estää asunnon vaihtamista sopivaan. Tutkimuksin on todettu, että varainsiirtovero vähentää muuttoalttiutta.Teemu Lyytikäinen: Muuttamisen verottaminen jumiuttaa asuntomarkkinoita VATT Policy Brief 3-2013 ==Hintasääntely== ===Vähimmäispalkat=== Hyvinvointitappioita liittyy myös vähimmäispalkkoihin. ===Vuokrasääntely=== Vuokrasääntely aiheuttaa hyvinvointitappioita. == Lähteet == Luokka:Taloustieteen käsitteet Luokka:Verotus
Kisakallio

Kisakallio oli Perniön asemalla sijainnut tanssilava. Lava valmistui vuonna 1958. Lavalla oli oma rautatiepysäkki tansseihin saapujia varten. Viimeiset tanssit pidettiin vuonna 1985. Lava purettiin vuonna 1993. == Lähteet == ==Aiheesta muualla== Luokka:Tanssilavat Luokka:Perniö Luokka:Salon historia Luokka:Salon rakennukset ja rakennelmat Luokka:Suomen entiset rakennukset ja rakennelmat Luokka:Salon kulttuuri
Prix Europa

Prix Europa on Saksassa vuosittain järjestettävä media-alan festivaali ja kilpailu, jossa jaetaan samannimisiä palkintoja parhaille televisio-, radio- ja verkkosisältötuotannoille. Festivaali pidetään lokakuun kolmannella viikolla Berliinissä ja Potsdamissa ja sen isäntänä toimii radio- ja televisioyhtiö Rundfunk Berlin-Brandenburg (RBB). Festivaalin kilpailusarjoissa jaetaan vuosittain 13 kuvanveistäjä Anthon Hoornwegin suunnittelemaa Minotaurus-härän päätä esittävää palkintoveistosta ja niiden ohessa 6 000 euron rahapalkintoja. Vuonna 2014 tapahtuman esivalintatuomaristo sai arvioitavakseen 650 tuotantoa 35 maasta. Kilpailuun valittiin 210 tuotantoa.Kasvot Syyrian sodalle ja Pimeän nimi palkittiin Prix Europa -festivaaleilla, Yleisradio 24.10.2014, viitattu 15.11.2014. ==Historiaa== Vuonna 1997 kaksi kilpailua päätettiin yhdistää: vuodesta 1969 järjestetty Prix Futura Berlin ja vuonna 1987 aloitettu Prix Europa. Jälkimmäinen otettiin myös uuden kilpailun nimeksi. Prix Europan perustivat 1987 Euroopan neuvosto ja Euroopan Kulttuurisäätiö. Nyt festivaalin järjestäjätahoja on noin 25 ja niihin kuuluvat Euroopan parlamentti, Euroopan yleisradiounioni (EBU), Euroopan televisiokulttuurin allianssi (EATC) sekä monet eurooppalaiset yleisradioyhtiöt kuten Yleisradio sekä Ruotsin SR ja SVT. Kilpailun televisiosarjoja ovat fiktio, dokumentit ja ajankohtaisohjelmat sekä radiosarjoja kuunnelmat, featuret ja musiikkiohjelmat. Vuonna 2000 alankomaalainen monikulttuurisuutta televisio-ohjelmissa edistävä Prix Iris -kilpailu liitettiin Prix Europaan nimellä Prix Europa Iris.Prix Europa Iris, NTR. Viitattu 15.11.2014. Vuonna 2001 kilpailuohjelmaan otettiin mukaan uusmedian kilpailusarja Prix Europa Exploration. ==Suomalaisia palkittuja== Yleisradion on voittanut kuunnelmillaan useita Prix Europa -tunnustuksia, kuten Pimeän nimi vuonna 2014, Wunderbar vuonna 2013 ja Varjoinen talo vuonna 2010. ==Katso myös== *Prix Italia ==Lähteet== ==Aiheesta muualla== *Prix Europa -verkkosivusto Luokka:Taide- ja kulttuuripalkinnot Luokka:Televisio- ohjelmapalkinnot
Cupid’s Chokehold

Cupid’s Chokehold on Gym Class Heroesin esittämä kappale, jolla myös vierailee Patrick Stump yhtyeestä Fall Out Boy. Laulu sisältää voimakkaasti samanlaisuuksia sekä musiikillisesti että sanoituksellisesti laulaja- lauluntekijä Supertrampin menestyskappaleesta ”Breakfast in America”. Kappale saavutti Billboard Hot 100 ja Billboard Pop 100-listalla 4.- sekä Britannian ja Kanadan singlelistalla 3. sijan. Kappale julkaistiin alun perin vuonna 2005 albumilta The Papercut Chronicles ja uudelleennauhoitettiin heidän As Cruel as School Children-albumille (joka uudelleenjulkaistiin 4. marraskuuta 2006). Kappaleesta on olemassa kaksi musiikkivideota. Molemmille yksi versio. Uudemmalla versiolla nainen laulaa taustalla sanoja, joita ei ole kappaleen alkuperäisessä versiossa. Kappale on esitetty livenä Discover and Downloadissa ja Total Request Livessä. Kappaleesta on kehitetty muutamia erilaisia versioita. Tunnetuin niistä sisältää hitaan tempon ja nopean naisen esittämät takavokaalit kun taas toisella on nopeampi tempo ja Patrick Stump esittää taustalaulut Ookla the Mok-yhtyeen jäsenen Rand Bellavian kanssa. Kappale voitti ASCAP-palkinnon 9. huhtikuuta 2008 oltuaan yksi soitetuimmista kappaleista ASCAP:n vuoden 2006 neljänneltä kvartaalilta vuoden 2007 neljännelle kvartaalille. Syyskuuhun 2011 mennessä kappaletta oltiin ladattu digitaalisesti 1 936 000 kopiota. ==Lähteet== Luokka:Vuoden 2005 kappaleet Luokka:Yhdysvaltalaiset hip hop -kappaleet Luokka:Yhdysvaltalaiset rockkappaleet
Dill

Dill voi tarkoittaa seuraavia: ;paikkoja: * Dill, kunta Rheinland-Pfalzissa, Saksassa * Dill, joki Hessenissä, Saksassa * Lahn-Dill-Kreis, piirikunta Hessenissä, Saksassa ;henkilöitä: * Andy Dill (1967–2006), yhdysvaltalainen pornoelokuvien näyttelijä ja tuottaja * Diana Dill, Diana Douglas (1923–2015), bermudalainen näyttelijä * Herbert Dill (1908–1942), saksalainen kilpakävelijä * John Dill (1881–1944), brittiläinen sotamarsalkka ja pääesikunnan päällikkö * Nathalia Dill (s. 1986), brasilialainen näyttelijä
Marcelo Gallardo

Marcelo Daniel Gallardo (s. 18. tammikuuta 1976 Merlo, Argentiina) on argentiinalainen entinen jalkapalloilija, pelipaikaltaan keskikenttäpelaaja.Marcelo Gallardo National Football Teams -sivustolla Peliuransa päätyttyä Gallardo on toiminut valmentajana. Gallardo pelasi pääsarjatasolla argentiinalaisessa River Platessa, ranskalaisissa Monacossa ja PSG:ssä, yhdysvaltalaisessa D.C. Unitedissa ja uruguaylaisessa Nacionalissa. Suurimman osan urastaan hän pelasi River Platessa, jota hän edusti 13:na kautena ja jossa hän voitti viisi mestaruutta. Mestaruuden Gallardo voitti myös Ranskassa (Monaco 1999–2000) ja Uruguayssa (Nacional 2010–2011). Argentiinan A-maajoukkueessa Gallardo pelasi 44 ottelua ja teki 13 maalia vuosina 1994–2003. Hän oli mukana MM-kisoissa 1998, missä hän pelasi yhdessä ottelussa avauskokoonpanossa ja tuli kahdesti vaihdosta kentälle, ja 2002, jolloin hän ei päässyt lainkaan pelaamaan. Gallardo oli myös saavuttamassa olympiahopeaa Atlantassa 1996. == Lähteet == Luokka:Argentiinalaiset jalkapalloilijat Luokka:Argentiinalaiset jalkapallovalmentajat Luokka:Argentiinalaiset olympiamitalistit Luokka:Vuonna 1976 syntyneet Luokka:Elävät henkilöt
Girlfriend (Avril Lavignen kappale)

Girlfriend on kanadalaisen laulaja-lauluntekijä Avril Lavignen kappale. Sen sanoitti Lavigne hänen tuottajansa Dr. Luken kanssa Lavignen kolmannelle, The Best Damn Thing-studioalbumille. "Girlfriend" julkaisivat Columbia ja RCA Records albumin johdantosinglenä 27. helmikuuta 2007. Sanoituksellisesti kappale kertoo sen esittäjän ihastumisesta johonkin, joka on jo parisuhteessa, julistaen että hänen pitäisi olla tämän tyttöystävä. Kappale sisältää samanlaisuuksia Toni Basilin vuonna 1982 julkaistun "Mickeyn" ja The Rubinoosin vuonna 1979 julkaistun "I Wanna Be Your Boyfriendin" kanssa. Kappaleen "I Wanna Be Your Boyfriend" sanoittajat haastoivat Lavignen ja Dr. Luken oikeuteen tekijänoikeusrikkomuksesta. Myöhemmin syytteet kuitenkin hylättiin. "Girlfriend" sai pääosin positiivisia vastaanottoja musiikkikriitikoilta, jotka kehuivat sen mukaantempaavuutta. Kappale oli maailmanlaajuinen menestys, saavuttaen listan kärjen kahdeksassa eri valtiossa, mukaan lukien Australiassa, Kanadassa ja Yhdysvalloissa. Se myös sijoittui monissa muissa valtioissa kymmenen parhaan joukkoon. The Malloysin ohjaamalla musiikkivideolla Lavigne esiintyy kolmessa eri alter-egossaan, joista jokaisessa hän taistelee saman tyypin itselleen saamisesta. Kappaleesta julkaistiin vuonna 2007 virallinen remix-versio, jolla esiintyy myös yhdysvaltalainen räppäri Lil Mama. Lavigne on esittänyt kappaleen livenä lukuisia kertoja, kuten vuoden 2007 MuchMusic Video Awardsissa, vuoden 2007 Teen Choice Awadsissa sekä vuoden 2008 Juno Awardsissa. Kappaleen menestys muodostitukipilarin popmusiikille 2000-luvun lopun ajaksi. "Girlfriend" on palkittu tuplaplatinalla Australiassa ja Yhdysvalloissa. Se oli vuoden 2007 myydyin kappale yli 7,3 miljoonan kopion maailmanlaajuisella myynnillä. Vuonna 2008 kappaleen musiikkivideosta tuli sen ajan katsotuin video YouTubessa ja se oli sivuston ensimmäinen video, joka saavutti yli 100 miljoonaa näyttökertaa. Rolling Stone listasi kappaleen 37. sijalle heidän "Top 100 Songs of 2007"-listalla. Kappaleesta julkaistiin muutamia versioita kertosäkeellä, joka on laulettu muutamilla kielillä. Vuonna 2010 kappale nimettiin Billboard Hot 100-listan 94:ksi menestyneimmäksi kappaleeksi 2000-luvulla. Allmusic korosti kappaletta yhdeksi kaikkien aikojen merkittävimmistä punk-pop-kappaleista. ==Lähteet== Luokka:Vuoden 2007 kappaleet Luokka:Avril Lavignen kappaleet
Haamu ja Hassun Pekka

Haamu ja Hassun Pekka on vuonna 1980 ilmestynyt suomalainen lastenkirja, jonka on kirjoittanut Pirkko Huhtanen ja kuvittanut Urpo Huhtanen.Haamu ja Hassun Pekka Fennica-tietokanta. == Juoni == Pekka Hassu joutuu naurunalaiseksi sukunimensä vuoksi ensimmäisenä koulupäivänään. Ihmisiä muuttaa pois kylästä jatkuvasti yhä enemmän, ja kylän pieni koulu saatettaisiin jopa sulkea. Pekka murehtii yksikseen ja tapaa Fabian Kammosen, kummituksen, joka kertoo Pekalle, että myös kummituksilla on ongelmia; kukaan ei ole pitkään aikaan pelännyt haamuja, ja niiden arvostus on romahtanut. ==Lähteet== Luokka:Suomalaiset lastenkirjat Luokka:Vuoden 1980 kirjat
Thomas Sheridan

Thomas Sheridan (1719 Dublin – 14. elokuuta 1788 Margate, Englanti)Encyclopaedia Britannica: Thomas Sheridan oli irlantilainen näyttelijä ja opettaja. Lisäksi hän kirjoitti lukuisia puhetaitoon liittyviä teoksia, kuten Lectures on Elocution. ==Elämä ja ura== Thomas Sheridanin vanhemmat olivat Thomas Sheridan (1687–1738) ja Elizabeth Macfadden. Hän opiskeli lontoolaisessa Westminster Schoolissa 1732–1733, mutta joutui vaihtamaan koulua talousvaikeuksien takia. Hän suoritti opintonsa loppuun dublinilaisessa Trinity Collegessa. Opiskeluaikanaan Sheridan kirjoitti farssin The Brave Irishman or Captain O'Blunder, joka sai ensiesityksensä 1738. Hän debytoi näyttämöllä Smock Alley -teatterissa 1743: hänellä oli nimiosa William Shakespearen näytelmässä Rikhard III. Sheridanista tuli yksi aikansa kuuluisimmista irlantilaisnäyttelijöistä ja häntä verrattiin usein David Garrickiin. Hänestä tuli sittemmin teatterinjohtaja. Vuonna 1758 Sheridan perheineen muutti pysyvästi Englantiin, missä hän työskenteli opettajana. Vuonna 1762 hän julkaisi teoksen Lectures on Elocution, jota seurasivat teokset A Plan of Education (1769), Lectures on the Art of Reading (1775), ja A General Dictionary of the English Language (1780). Thomas Sheridan avioitui vuonna 1747 Frances Chamberlainen kanssa. Hänen poikansa Richard Brinsley Sheridan oli tunnettu näytelmäkirjailija; myös hänen tyttärensä Alicia kirjoitti näytelmiä. ==Lähteet== ==Aiheesta muualla== *Encyclopædia Britannica *Thomas Sheridan (1719-1788) Luokka:Vuonna 1719 syntyneet Luokka:Vuonna 1788 kuolleet Luokka:Irlantilaiset näyttelijät Luokka:Brittiläiset tietokirjailijat
Croxall

Croxall on englanninkielisissä maissa käytössä oleva sukunimi. Seuraavat henkilöt ovat Croxall-nimisiä: *Kyle Croxall (s. 1988), kanadalainen alamäkiluistelija *Scott Croxall (s. 1990), kanadalainen alamäkiluistelija
Dallago

Dallago on muun muassa seuraavien henkilöiden sukunimi: *Luca Dallago (s. 1991), itävaltalainen alamäkiluistelija *Marco Dallago (s. 1990), itävaltalainen alamäkiluistelija
Kyle Casciaro

Kyle Casciaro (s. 2. joulukuuta 1987 Gibraltar) on gibraltarilainen jalkapalloilija, joka edustaa Gibraltar Football Leaguessa pelaavaa Lincoln Red Imps FC:tä. Casciaron pelipaikka on hyökkääjä. Hän kuuluu myös Gibraltarin jalkapallomaajoukkueeseen. Casciaro on edustanut Lincolnia seuratasolla vuodesta 2010 asti. Kesällä 2014 hän pelasi seuran kanssa Mestareiden liigan karsintakierroksen ensimmäisessä vaiheessa. Maajoukkueessa Casciaro debytoi marraskuussa 2013 Slovakiaa vastaan Gibraltarin ensimmäisessä ottelussa Euroopan jalkapalloliitton UEFA:n jäsenenä. Avausmaalinsa maajoukkueessa Casciaro teki kesäkuussa 2014 Maltaa vastaan harjoitusottelussa. Tuo maali takasi Gibraltarille historian ensimmäisen virallisen voiton 1-0-lukemin. Siviilissä Casciaro työskentelee laivanvarustajana. == Lähteet == * * http://www.national-football-teams.com/player/44346/Kyle_Casciaro.html * http://www.uefa.com/uefaeuro/qualifiers/season=2016/teams/player=250067523/index.html Luokka:Gibraltarilaiset jalkapalloilijat Luokka:Vuonna 1987 syntyneet Luokka:Elävät henkilöt
Sanghan

Sanghan (myös Sanghai, Sangha) on maalaiskunta Moptin alueen Bandiagaran piirissä Malissa. Sen keskuskylä Sangha Ogol Leye sijaitsee Bandiagaran kalliorinteellä 42 kilometriä Bandiagarasta maanteitse koilliseen. Kunnassa on 32 500 asukasta (vuonna 2009). Sanghan kunta rajoittuu etelässä Bandiagaran piirin Péloun ja Douroun, lännessä Wadouban ja Dandolin, pohjoisessa Ondougoun ja Koron piirin Bamban sekä idässä Koron piirin Diankaboun ja Madougoun kuntiin. Seutu kuuluu Sahelin vyöhykkeeseen. Pysyviä vesistöjä ei ole. Kuntaan kuuluu 56 kylää. Asukkaat ovat etupäässä dogoneja. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maapähkinä, pavut, okra, seesami, fonio, pullokurpitsa ja teehibiskus. Lisäksi kasvatetaan vihanneksia ja hedelmiä. Kotieläimiä ovat naudat, lampaat, vuohet, aasit ja siipikarja. Sanghaan on maantieyhteys Bandiagarasta. Palveluihin kuuluu 15 alakoulua ja kaksi yläkoulua. Sangha ja sen lähiseudun dogonikylät ovat Bandiagaran kalliorinteen suosituin turistikohde. Kylässä on majoitus- ja muita matkailupalveluja. ==Lähteet== == Aiheesta muualla == Luokka:Bandiagaran piiri Luokka:Malin kunnat
Edson Lemaire

Edson Lemaire (s. 31. lokakuuta 1990 Papeete) on tahitilainen jalkapalloilija, joka edustaa maansa pääsarjassa pelaavaa AS Dragonia. Oikeajalkaisen Lemairen pelipaikka on oikea laitapuolustaja. Hän kuuluu myös Tahitin jalkapallomaajoukkueeseen. Lemaire on 179 cm. == Ura == Lemaire edusti tahitilaista AS Vairaota vuodet 2009-2012. Vuonna 2012 hän siirtyi yhteen maan suurseuroista AS Dragoniin. Dragonin paidassa Lemaire on pelannut OFC Champions League. Tahitin jalkapallomaajoukkueessa Lemaire debytoi kesken vuoden 2012 Oseanian-mestaruusturnauksen Vanuatua vastaan. Tahiti voitti Oseanian mestaruuden tuolloin ja pääsi pelaamaan seuraavan vuoden Maanosaliittojen cupiin. Cupissa Lemaire pelasi Tahitin kaikissa kolmessa ottelussa, joista yhdessä, Espanjaa vastaan, hän oli avauksessa. Tahiti hävisi kaikki kolme otteluaan murskalukemin. == Lähteet == * * http://www.national- football-teams.com/player/47900/Edson_Lemaire.html * http://www.fifa.com/confederationscup/players/player=356369/index.html Luokka:Tahitilaiset jalkapalloilijat Luokka:Vuonna 1990 syntyneet Luokka:Elävät henkilöt
Métoumou

Métoumou on maalaiskunta Moptin alueen Bandiagaran piirissä Malissa. Sen keskuskylä Damada (Mory) sijaitsee Dogonin ylängön koillisreunalla 73 kilometriä Bandiagarasta koilliseen. Kunnassa on 14 000 ja keskuskylässä 1 600 asukasta (vuonna 2009). ==Maantiede== Métoumoun kunnan pinta-ala on 200 neliökilometriäAnalyse-diagnostic, s. 11.. Se rajoittuu lännessä Bandiagaran piirin Diamnatin ja etelässä Ondougoun, idässä Koron piirin Kassan ja Bamban sekä pohjoisessa Douentzan piirin Tédjén ja Dianwélin kuntiin. Pinnanmuodostusta leimaavat kalliorinteet ja laaksot. Kasvillisuus on kärsinyt kuivuudesta ja ihmisen toiminnasta. Pysyviä vesistöjä ei ole.Analyse- diagnostic, s. 27–28. Seutu kuuluu Sahelin vyöhykkeeseen. ==Asutus== Kuntaan kuuluu 23 kylää ja kaksi pikkukylää. Asukkaat ovat etupäässä muslimeiksi kääntyneitä dogoneja. ==Liikenne, elinkeinot ja palvelut== Liikenneyhteydet ovat huonot varsinkin sadeaikaan. Liikennevälineitä ovat moottori- ja polkupyörät ja kuorma-autot. 73 kilometrin matka keskuskylästä Bandiagaraan kestää viisi tuntia.Analyse-diagnostic, s. 33. Paikallisia elinkeinoja ovat maanviljely, karjanhoito, keräily, käsityöammatit ja kaupankäynti. Tärkeimmät viljelykasvit ovat hirssi, fonio ja durra. Lisäksi viljellään maapapua, lehmänpapua, seesamia, hibiskusta, maapähkinää, riisiä ja vihanneksia. Kotieläimiä ovat naudat, lampaat, vuohet, aasit, muutamat hevoset ja kamelit sekä siipikarja. Moryssa pidetään viikoittaiset markkinat.Analyse-diagnostic, s. 31–34. Kunnassa toimii 13 alakoulua, yläkoulu, kolme koulutus- ja kehittämiskeskusta (CED), kaksi lukutaitokeskusta ja neljä koraanikoulua. Damadassa on terveyskeskus. Vesihuolto käsittää kaivoja ja yhden porakaivon. Lisäksi on joukko kauppoja, hirssimylly ja viljavarasto.Analyse-diagnostic, s. 57–61. ==Matkailu== Mahdollisina matkailukohteina mainitaan Barguén, Yandakoun, Dalékandan ja Moryn kylät. Mitään varsinaisia matkailupalveluita ei kuitenkaan ole. ==Lähteet== * ===Viitteet=== Luokka:Bandiagaran piiri Luokka:Malin kunnat
Dogani Béré

Dogani Béré on maalaiskunta ja sen keskuskylä Moptin alueen Bandiagaran piirissä Malissa. Se sijaitsee Dogonin ylängön pohjoisreunalla 94 kilometriä Bandiagarasta pohjoiseen. Kunnassa on 4 400 ja keskuskylässä 2 000 asukasta (vuonna 2009). ==Maantiede== Dogani Bérén kunta rajoittuu pohjoisessa Bandiagaran piirin Borkon, idässä Diamnatin, etelässä Kendén ja lännessä Kendién kuntiin. Maisemaa leimaavat hiekkainen ylätasanko ja eroosion kuluttamat kalliorinteet. Kasvillisuus on etupäässä savannia ja aroa. Pysyviä vesistöjä ei ole. Seutu kuuluu sudanilais-sahelilaiseen ilmastovyöhykkeeseen.Analyse-diagnostic, s. 23–24, 28. ==Asutus== Kuntaan kuuluu viisi kylää: Dogani, Gobina, Koundé, Menthy ja SirouAnalyse-diagnostic, s. 25.. Asukkaista valtaosa on dogoneja. ==Liikenne, elinkeinot ja palvelut== Kunnan liikenneyhteydet ovat heikot. Tärkein reitti johtaa Kendiéen. Liikennevälineitä ovat hevoskärryt, polkupyörät ja moottoripyörät.Analyse- diagnostic, s. 29. Seudun pääelinkeino on maanviljely. Tärkeimmät viljelykasvit ovat hirssi ja durra. Niiden ohella kasvatetaan maapapua, seesamia, fonioa, hibiskusta, lehmänpapua ja vihanneksia. Lisäksi harjoitetaan karjanhoitoa, keräilyä, käsityöammatteja ja kaupankäyntiä.Analyse-diagnostic, s. 27–29. Kunnassa toimii viisi alakoulua ja yläkoulu. Dogani-Béréssä on vaatimaton terveyskeskus. Vesihuolto käsittää kaivoja, porakaivoja ja patoaltaita. Muita palveluja ovat muutama kauppa, tori, karjan rokotuspiste ja viljavarasto.Analyse-diagnostic, s. 48–51. ==Matkailu== Matkailu kuntaan on vähäistä eikä majoituspalveluja juurikaan ole. ==Lähteet== * ===Viitteet=== Luokka:Bandiagaran piiri Luokka:Malin kunnat
Kendé

Kendé on maalaiskunta ja sen keskuskylä Moptin alueen Bandiagaran piirissä Malissa. Se sijaitsee Dogonin ylängöllä 67 kilometriä Bandiagarasta maanteitse koilliseen. Kunnassa on 3 700 ja keskuskylässä 1 200 asukasta (vuonna 2009). ==Maantiede== Kendén kunta rajoittuu pohjoisessa Bandiagaran piirin Dogani Bérén, idässä Diamnatin ja Ségué Irén sekä etelässä ja lännessä Kendién kuntiin. Maisemaa leimaavat hiekkainen ylätasanko ja kalliorinteet. Kuivuudesta ja ihmisen toiminnasta kärsinyt kasvillisuus koostuu heinäkasveista ja matalista puista.Analyse-diagnostic, s. 24–25. Pysyviä vesistöjä ei ole. Seutu kuuluu Sahelin vyöhykkeeseen. ==Asutus== Kuntaan kuuluu viisi kylää. Keskuskylän jälkeen toiseksi suurin on 1 100 asukkaan Dantiandé. Asukkaista 95 % on dogonejaAnalyse-diagnostic, s. 11.. ==Liikenne, elinkeinot ja palvelut== Kunnan liikenneyhteydet ovat huonot. Liikennevälineitä ovat mopot, polkupyörät ja hevoskärryt.Analyse-diagnostic, s. 29. Seudun pääelinkeinot ovat maanviljely ja karjanhoito. Tärkeimmät viljelykasvit ovat hissi, maissi ja lehmänpapu. Niiden ohella kasvatetaan hibiskusta, okraa, chiliä, sipulia ja tarhapapua. Kotieläimiä ovat lampaat, vuohet, naudat, aasit ja siipikarja. Lisäksi harjoitetaan keräilyä, pienimuotoista metsästystä, käsityöammatteja ja kaupankäyntiä.Analyse- diagnostic, s. 28–30. Kunnassa toimii kolme alakoulua ja yläkouluAnalyse- diagnostic, s. 48–49.. Terveyspalvelut sijaitsevat Kendiéssä. Vesihuolto käsittää kaivoja, porakaivoja ja patoaltaan. Muita palveluja ovat kaksi torialuetta, muutama kauppa, bensiinin myyntipiste ja hirssimylly.Analyse- diagnostic, s. 49–51. ==Matkailu== Matkailu kuntaan on hyvin vähäistä eikä matkailupalveluita oleAnalyse-diagnostic, s. 30.. ==Lähteet== * ===Viitteet=== Luokka:Bandiagaran piiri Luokka:Malin kunnat
Soroly

Soroly (Soroli) on maalaiskunta ja sen keskuskylä Moptin alueen Bandiagaran piirissä Malissa. Se sijaitsee Dogonin ylängöllä 17 kilometriä Bandiagarasta koilliseen. Kunnassa on 7 300 ja keskuskylässä 1 200 asukasta (vuonna 2009). ==Maantiede== Sorolyn kunta rajoittuu pohjoisessa Bandiagaran piirin Kendién, idässä Wadouban, etelässä Dandolin ja lännessä Doucoumbon kuntiin. Maisemaa leimaavat kalliorinteet, laaksot ja tasangot. Kasvillisuus on kärsinyt kuivuudesta ja ihmisen toiminnasta. Pysyviä vesistöjä ei ole.Analyse- diagnostic, s. 24–25. Seutu kuuluu Sahelin vyöhykkeeseen. ==Asutus== Kuntaan kuuluu yhdeksän kylää ja viisi pikkukylää. Niistä suurin on 1 800 asukkaan Bendiedy. Asukkaista valtaosa on dogoneja. Heidän lisäkseen kunnassa asuu jonkin verran fulbeja. Vallitseva uskonto on islamAnalyse-diagnostic, s. 25.. ==Liikenne, elinkeinot ja palvelut== Kunnan liikenneyhteydet ovat heikot. Liikennevälineitä ovat moottoripyörät ja hevoskärryt.Analyse-diagnostic, s. 29. Paikallisia elinkeinoja ovat maanviljely, karjanhoito, käsityöammatit ja kaupankäynti. Lisäksi tuotetaan puutavaraa ja hiiltä sekä harjoitetaan hyvin pienimuotoista keräilyä ja metsästystä. Kaupankäynti suuntautuu Bandiagaraan.Analyse-diagnostic, s. 28. Kunnassa toimii kolme alakoulua, yläkoulu sekä kaksi koulutus- ja kehittämiskeskusta (CED). Bendjélissä on terveyskeskus. Vesihuolto käsittää kaivoja, porakaivoja ja patoaltaita.Analyse-diagnostic, s. 50–52. ==Matkailu== Sorolyssa toimii Unescon tuella rakennettu museo. Matkailu kuntaan on vähäistä eikä mitään majoituspalveluja ole. ==Lähteet== * ===Viitteet=== Luokka:Bandiagaran piiri Luokka:Malin kunnat
Punalinnaorneero

Punalinnaorneero, aikaisemmalta nimeltään harjakatsalotti (Pseudoseisura cristata) on orneeroiden heimoon kuuluva varpuslintu. == Levinneisyys == Punalinnaorneeroa tavataan laajalla alueella Brasilian itäosissa. Lajia on kuvattu yleiseksi, ja se on runsastumassa. Se on luokiteltu elinvoimaiseksi. == Lähteet == Luokka:Linnaorneerot
Ruostelinnaorneero

Ruostelinnaorneero (Pseudoseisura unirufa) on orneeroiden heimoon kuuluva varpuslintu. ==Levinneisyys== Ruostelinnaorneeroa tavataan laajalla alueella Boliviassa, Brasilian lounaisosissa ja Pohjois-Paraguayssa. Lajin on kuvattu olevan yleinen ainakin osissa levinneisyysaluettaan, ja sen kanta on vakaa. Se on luokiteltu elinvoimaiseksi. ==Lähteet== Luokka:Linnaorneerot